આ પ્રોડકટ લાવવાથી કે ઇન્કમટેકસની મર્યાદા વધારવાથી સરકારને બે ફાયદા થશે. એક તો ટેકસની આવકમાં બહુ ઘટાડો થશે નહીં અને બીજું સેવિંગ્સનાં નાણાંનો ઉપયોગ સરકાર રોકાણ વધારવામાં કરી શકશે. ટેકસ નિષ્ણાત અતુલ ગર્ગના જણાવ્યા પ્રમાણે પર્સનલ ટેકસના મામલે આ બજેટમાં કોઇ મોટાે ફેરફાર થવાની શક્યતા નથી. ઇન્કમટેકસની મિનિમમ લિમિટ રૂ.ર.પ૦ લાખથી વધારીને રૂ.ત્રણ લાખ થઇ શકે છે. સરકારનું ધ્યાન અત્યારે કોર્પોરેટ ક્ષેત્રને પ્રોત્સાહિત કરવાનું છે. તેથી સરકાર કરદાતાઓ માટે સેવિંગ્સની નવી પ્રોડકટ લાવી શકે છે. સરકાર ઇન્કમટેકસની લિમિટ વધારવાના બદલે સેવિંગ્સની લિમિટ વધારવા પર ધ્યાન કેન્દ્રિત કરશે.